গত বছরে সেই এক গলা জলে দাড়িয়ে স্বাধীনতা দিবস পালন করায় হায়দরের সঙ্গী তথা বন্ধু জিয়ারুল এখন যতটা ছটফটে, হায়দর ঠিক ততটাই চুপচাপ হয়ে গিয়েছে। ওরা দুজনেই সাঁতারে খুবই দক্ষ। গত বছর স্বাধীনতা দিবসে নসকরা নিম্ন প্রাথমিক বিদ্যালয় বন্যার জলে ডুবে গিয়েছিল আর তখন ওই দুই খুদে সাঁতারু জলে ঝাঁপ দিয়ে চলে গিয়েছিল স্কুলের সামনে একেবারে পতাকাস্তম্ভের কাছে। তাদের সঙ্গে ওইখানে একে ভাবে পৌঁছতে সক্ষম হয়েছিলেন প্রধান শিক্ষক তাজেম শিকদারও।